
R E F E R A T   D E   A P R O B A R E
privind aprobarea depunerii de către Municipiul Brad a Proiectului ”Construirea de insule ecologice digitalizate pentru colectarea selectivă a deșeurilor la nivelul Municipiului Brad" pentru finanțare prin Planul Național de Redresare și Reziliență - Componenta C3 - Managementul deșeurilor  lnvestiția I.1.
Dezvoltarea, modernizarea și completarea sistemelor de management
 integrat al deșeurilor municipale la nivel de județ sau la nivel 
de orașe/comune, Subinvestiția I.1. B. Construirea de
 insule ecologice digitalizate



	În data de 13.09.2022, Ministerul Mediului, Apelor și al Pădurilor a publicat Ghidul Solicitantului aferent Componentei C3 — Managementul deșeurilor, Investiția I.1. Dezvoltarea , modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I.1.B. Construirea de insule ecologice digitalizate, în cadrul Planului Național de Redresare și Reziliență (PNRR).
Prin intermediul Componentei C3 - Managementul deşeurilor Investiţia I.1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune din cadrul Programului Naţional de Redresare şi Rezilienţă (PNRR) se urmăreşte accelerarea procesului de extindere şi modernizare al sistemelor de gestionare a deşeurilor în România, cu accent pe colectarea separată, măsuri de prevenţie, reducere, reutilizare şi valorificare în vederea conformării cu directivele aplicabile şi tranziţiei la economie circulară.
Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. 
Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în anul 2025, astfel cum este definită în Directiva-cadru privind deșeurile (Directiva 2008/98/CE modificată prin Directiva (UE) 2018/851).
 De asemenea, obiectivul specific al acestui apel de proiecte constă în: dezvoltarea unui management eficient, prin suplimentarea capacităţilor de colectare separată, pregătire pentru reutilizare şi valorificare a deşeurilor în vederea continuării procesului de conformare cu prevederile obiectivelor specifice şi a tranziţiei la economia circulară.
Activitățile propuse prin proiect vor cuprinde investițiile necesare prin construirea de insule ecologice digitalizate supraterane ce vor asigura suplimentarea capacităţilor de colectare separată, pregătire pentru reutilizare şi valorificare a deşeurilor.
În vederea depunerii proiectului mai sus menționat, în cadrul apelului de proiecte cu titlul PNRR/2022/C3/S/I.1.B, Componenta C3 - Managementul deşeurilor, din Planul Național de Redresare și Reziliență, a fost întocmită Nota de fundamentare în cadrul căreia a fost prezentată necesitatea și oportunitatea obiectivului de investiții propus.
	Valoarea maximă eligibilă a proiectului de investiții "Construirea de insule ecologice digitalizate pentru colectarea selectivă a deșeurilor la nivelul municipiului Brad " este în cuantum de 1.291.368,75 lei fără TVA, respectiv  262.500,00  euro fără T.V.A., la cursul valutar utilizat InforEuro aferent lunii mai 2021 (1 euro = 4.9195 lei). 
	Valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C3 – Managementul deşeurilor - MMAP, în conformitate cu legislaţia în vigoare.
Rata de finanțare în cazul investițiilor aferente Componenta C3 – Managementul deşeurilor este de 100% din valoarea cheltuielilor eligibile ale proiectului.
	De asemenea, în afara valorii eligibile a proiectului, orice altă cheltuială ce poate apărea pe durata implementării proiectului constituie cheltuială neeligibilă și va fi suportată de către beneficiar.
	În contextul celor de mai sus am inițiat prezentul proiect de hotărâre prin care am propus aprobarea depunerii de către Municipiul Brad a Proiectului ”Construirea de insule ecologice digitalizate pentru colectarea selectivă a deșeurilor la nivelul municipiului Brad" pentru finanțare prin Planul Național de Redresare și Reziliență - Componenta C3 - Managementul deșeurilor lnvestiția I.1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I.1. B. Construirea de insule ecologice digitalizate și-l supun spre dezbatere plenului Consiliului Local al Municipiului Brad în forma prezentată.
	Invoc în susținerea propunerii mele prevederile art. 5 alin. 3 și 4 din Legea nr. 273/2006 privind finanțele publice locale, cu modificările și completările ulterioare, ale Legii nr. 231/2021 privind aprobarea Ordonanţei de urgenţă a Guvernului nr. 24/2021 pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, ale Legii nr. 231/2021  privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, ale Legii nr. 101/2006 privind salubrizarea localităților, republicată, cu modificările și completările ulterioare, ale  O.U.G. nr. 92/2021 privind regimul deșeurilor, cu modificările și completările ulterioare, ale Hotărârii Guvernului nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, ale Ordinului nr. 2366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelurilor de proiecte PNRR/2022/C3/S/I.1.B,pentru subinvestiția  I.1.B. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe, Componenta 3 - Managementul deșeurilor, ale Regulamentului (UE )2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și a Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României, ale  art. 129 alin. 1, alin. 2 lit. b, alin. 4, lit. d, alin. 7 lit. n din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

